Gistiheimili á sveitabæ skammt norðan við Laugar í Reykjadal ( 3 km ) , mitt á milli Húsavíkur og Mývatnssveitar og í aðeins 50 km fjarlægð frá Akureyri ( um Vaðlaheiðargöng ) . Í boði er gisting í fjórum rúmgóðum 2ja manna herbergjum með sérbaðherbergi . Tilvalinn staður til að njóta sveitakyrrðarinnar í Reykjadal þaðan sem stutt er í allar helstu náttúruperlur á Norðausturlandi . Frábær aðstaða til að njóta norðurljósa . Opið : 10.01 - 15.12 . Fjögur herbergi , eins manns , tveggja manna og tveggja manna herbergi með aukarúmi ( svefnsófa ) , öll með sérbaði og sturtu . Eitt herbergi er á neðri hæð hússins en þrjú herbergi á efri hæð ( ekki aðgengi fyrir fólk í hjólastól ) . Húsið á Öndólfsstöðum var reist árið 1950 en efri hæðin var öll tekin í gegn ásamt gistiherberginu á neðri hæð árið 2015 . Þrifið daglega . Hægt að fá þveginn þvott gegn endurgjaldi . MáltíðirFjölbreyttur morgunverður þar sem lögð er áhersla á matvæli beint frá býli og úr héraði og húsfreyja býður daglega upp á glæný hænuegg . Í boði er að kaupa nesti sem gestir smyrja sér sjálfir . Veitingastaður og matvöruverslun á Laugum ( 3 km ) . Þjónusta og afþreyingEigendur og gestgjafar á Öndólfssstöðum , hjónin Hlynur og Abba , leggja áherslu á persónulega og góða þjónustu . Þau búa á neðri hæð hússins og eru alltaf til taks ef gesti vanhagar um eitthvað . Gestum er velkomið að skoða sig um og kynnast dýrunum á bænum . Næsta nágrenni bæjarins í Reykjadal er tilvalið til gönguferða í náttúrunni og fuglaskoðunar . 25 m sundlaug með heitum pottum á Laugum . Hestaleiga í Hraunkoti ( 33 km ) og í Saltvík , rétt sunnan Húsavíkur ( 39 km ) . Goðafoss , Grenjaðarstaðir og LaxárdalurFrá Öndólfsstöðum er ekki langt að aka yfir Fljótsheiði til að skoða Goðafoss . Sé ekið út eftir Reykjadal og stefnan tekin yfir í Laxárdal er ekið fram hjá Grenjaðarstað , fornu stórbýli þar sem er gott byggðasafn í einum af stærstu og reisulegustu torfbæjum á Íslandi . Þaðan sér til Laxár , kunnustu laxveiðiár á landinu þar sem náttúran skartar sínu fegursta . Hvalaskoðun , könnunarferðir og Sjóböðin á HúsavíkÁ Húsavík gefst tækifæri til að bregða sér í hvalaskoðun . Þaðan eru daglegar hvalaskoðunasiglingar og fróðlegt safn um hvali , lifnaðarháttu þeirra og búsvæði . Einnig er tilvalið að heimsækja Könnunarsögusafnið , safn um sögu land - og geimkönnunar . Rétt norðan við bæinn eru svo Sjóböðin , GeoSea , þar sem einstök upplifun bíður þeirra sem kunna að meta heit böð og stórfenglegt útsýni . Töfrar Mývatnssveitar , Ásbyrgi og JökulsárgljúfurFrá Öndólfsstöðum er kjörið að bregða sér í dagsferðir í næstu sveitir . Þar mælum við að sjálfsögðu með skoðunarferð til Mývatns ( 30 km ) þar sem bíða okkur staðir eins og Dimmuborgir , Hverfjall , Hverarönd undir Námafjalli og Jarðböðin . Frá Mývatni eru svo 50 km að Dettifossi . Dagsferð í Ásbyrgi og heimsókn í Jökulsárgljúfur er einnig ógleymanleg upplifun .